जालंधर. आम आदमी पार्टी नेता एचएस फूलका ने यमुना-शाहदरा लिंक नहर का मसला उठाते हुए कहा है कि हरियाणा पानी की जरूरत पूरी करने के लिए यमुना-शाहदरा नहर पर काम करे। पंजाब में पानी की कमी है और एक बूंद भी पानी नहीं दिया जा सकता। आप नेता ने कहा कि 2002 में ही सुप्रीम कोर्ट के आदेश आ गए थे कि यमुना-शाहदरा नहर बनाई जाए जिससे हरियाणा को 1.62 एमएएफ लीटर पानी मिलेगा।
उन्होंने कहा कि सतलुज-यमुना लिंक नहर से मिलने वाले पानी की पूर्ति यमुना-शाहदरा नहर से हो जाएगी। फूलका ने आरोप लगाया कि यमुना में पानी ज्यादा है और बाढ़ का खतरा रहता है। अकाली दल की नेता हरसिमरत कौर बादल केंद्र सरकार में मंत्री हैं और वह दबाव बनाएं कि यमुना-शाहदरा लिंक नहर को जल्द से जल्द बनवाया जाए। उन्होंने आरोप लगाया कि 2002 में जब यमुना-शाहदरा नहर बनाने के आदेश सामने आए थे तो केंद्र और पंजाब में कांग्रेस की सरकार थी लेकिन किसी ने भी इस पर काम नहीं किया। पंजाब में आप की सरकार बनने पर केंद्र पर दबाव बनाएंगे कि यमुना-शाहदरा लिंक नहर बनाई जाए।
आलू और गेहूं पर किसानों के हक में फैसला हो
आम आदमी पार्टी नेताओं ने आलू की फसल के दाम गिरने और गेहूं पर आयात शुल्क खत्म करने के लिए सरकार को घेरा। उन्होंने कहा कि कोल्ड स्टोरों में किसानों का आलू नहीं रखा जा रहा। व्यापारियों ने कोल्ड स्टोर बुक कर लिए जिस कारण किसान बर्बाद हो रहा है। किसानों की बर्बादी का कारण बन रहे कोल्ड स्टोर मालिकों पर कार्रवाई की जाए।
एचएस फूलका ने कहा कि पंजाब सरकार ने किसानों की मदद के लिए फूड प्रोसेसिंग यूनिट तक नहीं लगवाए। उन्होंने केंद्र सरकार ने गेहूं पर आयात शुल्क खतम करने की भी निंदा की। उन्होंने कहा कि ऐसा करके बड़े कारोबारियों को फायदा पहुंचाया जा रहा है।
hin_Deva hin_Deva hin_Deva hin_Deva hin_Deva